Цецбевллачу муридашна хиира кхузахь шайн карахь х1умма а доций. Х1окху адамийн сийлаллин хьу кхийтира царах. Иштта цхьана буса даьлла кхоъ шовда ду тахана а Анзора к1отарахь: Воккха-Хьаьжин шовда «Горный ключ» олучу лагерь т1ехула ду. «Смена» олучу пионерийн лагеро молу хи Кунта-Хьаьжас шен дена Киши-Хьажина даьккхина ду. 1овдин шовда Эвтарара хьала боьду некъ Хасуха-Хьаьжин ирзу хиллачуьра ба1арш доллуче ма-кхеччи ду.